"Nu este o catastrofă deficitul. Dacă nu ţinem cont de anumite recomandări şi nu ne menţinem ritmul de investiţii...
Deci, ritmul va fi unul susţinut şi, atunci, economia, se autofinanţează şi vom avea, din punctul meu de vedere, cea mai mare creştere economică din Europa anul acesta. Şi nu va fi o creştere economică pe consum, va fi o creştere economică, în continuare, pe investiţii", a declarat premierul Marcel Ciolacu.
La începutul lunii februarie, ministrul Investiţiilor şi Proiectelor Europene Adrian Câciu afirma că susținerea la jumătate a deficitului bugetar, așa cum a recomandat delegația FMI, nu poate fi făcută "peste noapte", ci gradual, în câţiva ani. Câciu chair a afirmat că ţara noastră stă mai bine ca alte state, cum ar fi Spania, Franţa sau Polonia, iar eforturile autorităților trebuie să se concentreze pe consolidarea fiscal-bugetară.